Milo Djukanović
Store norske leksikon,Historie,Verdens historie og samtidshistorie,Europa,Montenegros historie,Montenegros samtidshistorie
Milo Djukanović er en montenegrinsk politiker, utdannet økonom. Han er Montenegros president fra 2018. Før dette var Djukanović statsminister i den jugoslaviske delrepublikken Montenegro 1991–1998, Montenegros president i 1998–2002, og statsminister for periodene 2003–2006, 2008–2010 og 2012–2016.
Foran valget 2001 gikk Djukanović inn for å starte en prosess for full løsrivelse for Montenegro fra Jugoslavia, men hans partiallianse fikk bare 42 prosent av stemmene. Etter den nye unionsavtalen mellom Serbia og Montenegro i 2002 gikk Djukanović av som president og overtok stillingen som statsminister mars 2003. Forklaringen var at presidentstillingen i unionen hadde mistet mye autoritet, mens statsministerstillingen var landets reelle lederstilling. Les mer i Store norske leksikon Montenegros historie Serbia og Montenegros historie